Koja su zanimanja otporna na recesiju?
Zdravstveni sektor otporan je na recesiju - u Sjedinjenim državama ovaj je sektor prošle godine otvorio više od 750 tisuća radnih mjest
Dok mnoge industrijske grane prolaze kroz tešku ekonomsku krizu, neki radnici traže posao u sektorima koji se nastavljaju širiti. Statistike pokazuju da je zdravstveni sektor jedna od grana koja je otporna na recesiju, te da je u Sjedinjenim državama ovaj sektor dodao više od 750 tisuća novih radnih mjesta prošle godine, dok su istovremeno druge industrije izgubile velik broj radnih mjesta. Laurinu Dunnu nova je karijera donjela dosta stabilnosti, tako da sa svojom ženom Kellie i njihovim 19-mjesečnim sinovima blizancima, Cameronom i Hoahom mogu uživati u posljepodnevima u parku. Dunn je nedavno dao otkaz na svom poslu i našao novi posao u zdravstvenom sektoru. Sedam je godina radio na izdavanju zajmova za kupnje kuća, dakle u industriji koja je uzrokovala trenutnu financijsku krizu u Americi: "Bilo je teško udaljiti se od onoga što sam volio raditi. Volio sam raditi u toj industriji, no istovremeno, ja imam obitelj koju moram prehraniti, i brinuti se o njima, i s poslom u toj industriji ja trenutno to nemogu postići", kaže Dunn. U kolovozu prošle godine, Dunn se zaposlio u bolnici na registriranju novih pacijenata. Kaže da mu se svidja nova karijera, i da puno manje brine o tome da bi mogao izgubiti posao: "Ljudi će se uvijek razboljevati, i mi smo tu da se o njima brinemo. Vjerujem da je zdravstveni sektor jak, bez obzira u kakvoj je situacija naša ekonomija". I dok se gospodin Dunn odlučio za zdravstveni sektor, razne internetske stranice koje ljudima pomažu u pronalazenju posla navode da postoji velika potreba za učiteljima, software inženjerima, zaštitarima, te u prodaji i računovodstvu. No istovremeno, uredi za zaposljavanje u citavoj Floridi prepuni su ljudi koji traže posao. Više od 7 posto radne snage u toj saveznoj državi trenutno je neuposleno. Stručnjaci upozoravaju da niti jedna industrijska grana nije potpuno sigurna u teškim ekonomskim vremenima. Gary Earl direktor jedne agencije za upošljavanje kaže: "U principu, recesija je dosta loša, i nema baš puno poslova koji joj nisu podložni". Earl dodaje da je oko 70 posto više ljudi posjetilo njegovu agenciju u 2008 u odnosu na bilo koju drugu prosječnu godinu. Laurin Dunn nije potpuno odustao od povratka svojoj staroj karijeri jednog dana, nakon što se stambena industrija oporavi. No, za sada, kaže da je zadovoljan svojom novom karijerom.